CELEX: C2007/042/10
Language: lt
Date: 2007-02-24 00:00:00
Title: Byla C-269/05 2007 m. sausio 11 d. Teisingumo Teismo (septintoji kolegija) sprendimas Europos Bendrijų Komisija prieš Graikijos Respubliką (Valstybės įsipareigojimų neįvykdymas — Reglamento (EEB) Nr. 4055/86 1 straipsnis — Jūrų transportas — Keleivius ar krovinius vežantiems laivams taikoma uosto rinkliava — Keltais pervežamoms transporto priemonėms taikoma uosto rinkliava — Diskriminacija)

24.2.2007   
            
            
               LT
            
            
               Europos Sąjungos oficialusis leidinys
            
            
               C 42/6
            
         2007 m. sausio 11 d. Teisingumo Teismo (septintoji kolegija) sprendimas Europos Bendrijų Komisija prieš Graikijos Respubliką
   
   (Byla C-269/05) (1)
   
   (Valstybės įsipareigojimų neįvykdymas - Reglamento (EEB) Nr. 4055/86 1 straipsnis - Jūrų transportas - Keleivius ar krovinius vežantiems laivams taikoma uosto rinkliava - Keltais pervežamoms transporto priemonėms taikoma uosto rinkliava - Diskriminacija)
   (2007/C 42/10)
   Proceso kalba: graikų
   Šalys
   
      Ieškovė: Europos Bendrijų Komisija, atstovaujama G. Zavvos ir K. Simonsson
   
      Atsakovė: Graikijos Respublika, atstovaujama E. Skandalou
   Dalykas
   Valstybės įsipareigojimų neįvykdymas — 1986 m. gruodžio 22 d. Tarybos reglamento (EEB) Nr. 4055/86 dėl laisvės teikti paslaugas principo taikymo jūrų transporto paslaugoms tarp valstybių narių bei valstybių narių ir trečiųjų šalių (OL L 378, p. 1) 1 straipsnio pažeidimas — Keleivius ar krovinius vežantiems laivams taikoma uosto rinkliava — Mažesnės rinkliavos normos taikymas laivams, kursuojantiems tarp nacionalinėje teritorijoje esančių uostų — Automobilių keltais pervežamoms transporto priemonėms taikoma uosto rinkliava — Rinkliava, netaikoma transporto priemonėms, pervežamoms tarp nacionalinėje teritorijoje esančių uostų
   Rezoliucinė dalis
   
               1.
            
            
               Palikusi galioti
               
                           —
                        
                        
                           keleiviniams laivams (įskaitant kruizinius laivus) ar krovininiams laivams, kai jie įplaukia į priešuostį, prisišvartuoja ar išmeta inkarą Pirėjo ir Salonikų uostuose, taikomas uostų rinkliavas, mažesnes, kai pervežimas atliekamas tarp dviejų nacionalinėje teritorijoje esančių uostų, palyginti su tarptautiniu pervežimu,
                        
                     
                           —
                        
                        
                           rinkliavas uostų organizacijų, kurias pagal Įstatymą Nr. 2932/2001 sudaro akcinės bendrovės, fondų ir Pirėjo bei Saloniukų uostų naudai, taikomas automobiliams, įvažiuojantiems į keltus, plaukiančius į užsienį, nors ši rinkliava nėra renkama maršrutuose tarp Graikijos uostų,
                        
                     
                           —
                        
                        
                           teisę savivaldybėms, kurių teritorijoje veikia uostai, taikyti rinkliavą automobiliams, įvažiuojantiems į keltus, plaukiančius į užsienio uostus,
                        
                     Graikijos Respublika neįvykdė įsipareigojimų pagal 1986 m. gruodžio 22 d. Tarybos reglamento (EEB) Nr. 4055/86 dėl laisvės teikti paslaugas principo taikymo jūrų transporto paslaugoms tarp valstybių narių bei valstybių narių ir trečiųjų šalių 1 straipsnį.
            
         
               2.
            
            
               Priteisti iš Graikijos Respublikos bylinėjimosi išlaidas.
            
         
      (1)  OL C 229, 2005 9 17.